એક, બે અને પાંચના સિક્કાઓ તો ચાલી રહ્યા છે પણ દસના સિક્કા વટાવવાની મૂંઝવણ છે. ગામડાંના જે લોકો પાસે આવા દસના સિક્કા છે તેઓ શહેરોમાં તેમના સંબંધીઓ રહેતા હોય તેમને મોકલાવી રહ્યા છે. સોૈરાષ્ટ્રમાં જસદણ, ચોટીલા, બાબરા જેવા તાલુકાનાં ગામડાંઓમાં કે જ્યાં શિક્ષણનું પ્રમાણ ઓછું છે ત્યાં રૂ. ૧૦ના સિક્કા નથી ચાલતા તેવી અફવાઓની અસરો વધુ જોવા મળી રહી છે. આવાં ગામડાંઓમાં છૂટક વેપાર કરતા હોય તેઓ નવા સિક્કા ગ્રાહકો પાસેથી લેતા નથી તો બીજી બાજુ તેમની પાસે રૂ. ૧૦ના ભેગા થયેલા સિક્કાઓને વટાવવાની વેતરણમાં લાગી ગયા છે.